વડોદરાના આત્મજ્યોતિનગરમાં રહેતા જમીન દલાલ સોનેશભાઈ રાવજીભાઈ પટેલે પોલીસ ફરિયાદમાં શૈલેષ બાબુભાઈ ભટ્ટ ઉપરાંત કરજણના કંબોલા ગામના અનુપમભાઈ બાલુભાઈ પટેલ, નગીનભાઈ અંબાલાલ પટેલ અને આણંદના મિત્તલભાઈ છગનભાઈ હિરાણીને આરોપી તરીકે દર્શાવાયા છે. ફરિયાદમાં જણાવાયું છે કે, આણંદના મિત્તલ હીરાણી થકી શૈલેષ ભટ્ટ સાથે ઓળખાણ થઈ હતી. વર્ષ 2013માં શૈલેષ ભટ્ટે કહ્યું હતું કે, ‘પોતે સુરેન્દ્રનગરના મુળી સ્થિત સ્વામિનારાયણ મંદિરનો વહીવટ કરે છે અને ધાર્મિક હેતુ માટે જમીન ખરીદવાની છે. મિત્તલ અને શૈલેષે કરજણના જીથરડી ગામની સીમમાં અનુપમભાઈ બાલુભાઈ પટેલ અને નગીનભાઈ અંબાલાલ પટેલની જમીનમાં પૈસા રોકવાની વાત કરી હતી. આ જમીન સ્વામિનારાયણ મંદિરવાળા લંઈ લેશે તેમ જણાવ્યું હતું.